**ΜΠΙΡΛΙΡΑΚΗ ΕΥΑΓΓΕΛΙΑ**

**ΔΙΔΑΚΤΙΚΟ ΣΕΝΑΡΙΟ B΄ ΔΗΜΟΤΙΚΟΥ: Παραμύθι**

Tίτλος: Ο Πέτρος και ο λύκος

Γνωστικό αντικείμενο: Γλώσσα –μουσική –εικαστικά- θεατρική αγωγή-Τπε

Συμβατότητα με το νέο ΠΣ: ναι

Είδος διδακτικής πρακτικής:, ομαδοσυνεργατική διδασκαλία , οπτικοακουστική μέθοδο (ψηφιακή και ηχητική προσέγγιση)

Προβλεπόμενη διαρκεια:20 ώρες

Σκοπός:

Επιδιώκουμε οι μαθητές και οι μαθήτριες:

* Να έρθουν σε επαφή με παραμύθια από διάφορους λαούς του κόσμου.
* Να έρθουν σε επαφή με τους ήχους και τις ονομασίες των μουσικών οργάνων.
* Να καλλιεργήσουν την αγάπη για την ανάγνωση, τη μουσική και το σεβασμό προς τη λαϊκή παράδοση και μουσική των άλλων λαών .
* Να κατανοήσουν τα βασικά δομικά στοιχεία του παραμυθιού να εξοικειωθούν με τη μεταφορική χρήση της γλώσσας και τον παραμυθικό λόγο.
* Να αντιληφθούν το γεγονός ότι η ανάγκη για τη δημιουργία παραμυθιών και μουσικής είναι πανανθρώπινη.

Παιδαγωγικοί αξία ( γνωστικοί-συναισθηματικοί –κοινωνικοί στόχοι ) :

 Με αυτή τη μουσική ιστορία τα παιδιά προσεγγίζουν τα όργανα της ορχήστρας, τις διαφορές τους όσον αφορά το ηχόχρωμα, το τονικό ύψος, τη δυνατότητά τους να αποδώσουν με διαφορετικό ξεχωριστό τρόπο διάφορα στοιχεία της μουσικής πχ την ένταση. Παράλληλα μαθαίνουν να΄΄ ακούν΄΄ τους μεγαλύτερούς τους γιατί διαφορετικά κινδυνεύουν. Δίκαια διερωτάται ο παππούς ‘τι θα γινόταν εάν ο Πέτρος δεν έπιανε το λύκο’. Μαθαίνουν επίσης ότι η συλλογική προσπάθεια έχει καλύτερα αποτελέσματα, όπως του Πέτρου που έπιασε το λύκο μαζί με το πουλάκι, ενώ το ποθούμενο ήταν να παύσουν να κινδυνεύουν από το λύκο κι όχι να τον εξοντώσουν, εξού και η θριαμβευτική πομπή προς τον ζωολογικό κήπο (σεβασμός στη ζωή).

Πορεία διδασκαλίας:

Αφού καθόμαστε στη γωνιά των παραμυθιών ξεκινάμε την παρουσίαση του βιβλίου που θα ασχοληθούμε.

Πρώτα διαβάζουμε για τον συγγραφέα :

[*Προκόφιεφ*](https://dimartblog.com/2014/04/23/prokofiev/) [*https://dimartblog.com/2014/04/23/prokofiev/*](https://dimartblog.com/2014/04/23/prokofiev/)

Ύστερα προχωράμε στην παρουσίαση των χαρακτήρων της ιστορίας με τα ιδιαίτερα μουσικά τους μοτίβα και εικόνες των οργάνων που την εκτελούν.

*Το μουσικό παραμύθι «*[*ο Πέτρος και ο λύκος*](https://www.youtube.com/watch?v=cYyxa5PMq1Y)*»* [*https://www.youtube.com/watch?v=cYyxa5PMq1Y*](https://www.youtube.com/watch?v=cYyxa5PMq1Y)

Έπειτα ξεκινάμε την ανάγνωση του έργου μέσα από την παρουσίαση των εικόνων των οργάνων και ήχων όταν παρουσιάζονται οι διάφοροι χαρακτήρες.

* Με λένε [Πέτρο](https://www.youtube.com/watch?v=MqcmXtod6yM) :[https://www.youtube.com/watch?v=MqcmXtod6yM](https://www.youtube.com/watch?v=MqcmXtod6yM" \t "_blank)
* [Σπουργίτης](https://www.youtube.com/watch?v=FDNM4gdLLxg) (φλάουτο )<https://www.youtube.com/watch?v=FDNM4gdLLxg>
* [Πάπια](https://www.youtube.com/watch?v=G8zb3Ov7h0A) ( όμποε) : <https://www.youtube.com/watch?v=G8zb3Ov7h0A>
* [Γάτα](https://www.youtube.com/watch?v=k7ynArjYpsg) ( κλαρινέτο ): <https://www.youtube.com/watch?v=k7ynArjYpsg>
* [Παππούς](https://www.youtube.com/watch?v=XZXippwOh8Q) : <https://www.youtube.com/watch?v=XZXippwOh8Q>

Αφού τελειώσει η ανάγνωση κάνω διάφορες ερωτήσεις όπως:

Πού διαδραματίζεται η ιστορία μας?

Ποιοι είναι οι ήρωες του παραμυθιού? Ποιος ήρωας τους άρεσε και γιατί ?Ποια στοιχεία του είναι φανταστικά ?

Τι καταλαβαίνουν από τις εικόνες του παραμυθιού;

Ποια όργανα ακούσαμε ? Ποιος ήχος και όργανο τους άρεσε? Και γιατί ?

Ποια τραγουδάκια ? Τι τους άρεσε στο παραμύθι και γιατί?

 Μετά δραματοποιούμε την ιστορία: τα παιδιά κινούνται σύμφωνα με την αφήγηση και τα μουσικά μοτίβα. Στην αρχή όλα τα παιδιά μιμούνται τον κάθε χαρακτήρα και μουσικό όργανο. Σε ένα επόμενο στάδιο είναι δυνατόν να γίνει επιλογή χαρακτήρων και να έχουμε μια τελική δραματική παρουσίαση του έργου με τους χαρακτήρες και τις διάφορες σκηνές που παρουσιάζονται στην πλοκή του.

 Τέλος δίνονται διάφορα φυλλάδια σχετικά με το παραμύθι ώστε να αξιολογήσουμε τι κατανοήθηκε και αποκτήθηκε από τους μαθητές. Είναι αυτονόητο πως, λόγω της φύσης του αντικειμένου της ενότητας, η αξιολόγηση δε θα πραγματοποιηθεί με την αυστηρή σημασία του όρου. Δεν υπάρχει ούτως ή άλλως σωστό ή λάθος στην έκφραση των απόψεων των μαθητών. Υπάρχει όμως απαίτηση να αιτιολογούν την άποψή τους. Αξιολογείται η προθυμία των παιδιών να συμμετάσχουν στην ομαδική εργασία, να απαντούν στις ερωτήσεις, να αυτενεργούν.



